Condamnare la închisoare cu amânarea executării pedepsei pentru o învăţătoare din Brăila care şi-a jignit elevii de clasa I, în urmă cu doi ani. Cuvintele grele pe care le-a aruncat copiiilor în clasă au fost înregistrate.

Femeia a fost condamnată la opt luni de închisoare cu amânarea executării pedepsei, pentru purtare abuzivă.

Această decizie înseamnă, de fapt, doar un avertisment pe care l-a primit învăţătoarea. Adică, în cazul în care va mai avea ieşiri abuzive va merge la închisoare.

Dascălul de la Colegiul „Ana Aslan” din Brăila lucrează de mai bine de 30 de ani în învăţământ.